మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
టీమ్‌లో కేదార్ జాదవ్‌.. 17 వన్డేల్లోనూ భారత్ గెలుపు
అక్టోబరు 25, 2017 నుంచి కేదార్ జాదవ్ 17 వన్డేల్లో ఆడితే భారత్ ఒక్క మ్యాచ్‌లో కూడా భారత్ ఓడిపోలేదు. గత ఏడాది ఆసియా కప్‌లో అఫ్గానిస్థాన్‌తో జరిగిన ఒక మ్యాచ్‌ని మాత్రం డ్రాగా ముగించింది.
Samayam Telugu | Updated:
Jan 28, 2019, 04:52PM IST
హైలైట్స్
అక్టోబరు 25, 2017 నుంచి కేదార్ జాదవ్ 17 వన్డేల్లో ఆడితే భారత్ ఒక్క మ్యాచ్‌లో కూడా భారత్ ఓడిపోలేదు.
గత ఏడాది ఆసియా కప్‌లో అఫ్గానిస్థాన్‌తో జరిగిన ఒక మ్యాచ్‌ని మాత్రం డ్రాగా ముగించింది.
ఆల్‌రౌండర్ కేదార్ జాదవ్ వన్డే టీమ్‌లో ఉంటే భారత్ గెలుపు తథ్యం..! ఇది అభిమానులు అంటున్న మాట కాదు.. గత రెండేళ్లుగా రికార్డులు వెల్లడించిన వాస్తవం. మిడిలార్డర్‌లో బ్యాటింగ్ చేస్తున్న కేదార్ జాదవ్ బ్యాట్‌తో వరుస శతకాలు సాధించట్లేదు. అలా అని.. బంతితోనూ ఐదేసి వికెట్లూ పడగొట్టడం లేదు. కానీ.. అతను తుది జట్టులో ఉంటే మాత్రం టీమిండియా తిరుగులేని విజయాల్ని సాధిస్తోంది. ఎంతలా అంటే..? అక్టోబరు 25, 2017 నుంచి అతను 17 వన్డేల్లో ఆడితే భారత్ ఒక్క మ్యాచ్‌లో కూడా భారత్ ఓడిపోలేదు. గత ఏడాది ఆసియా కప్‌లో అఫ్గానిస్థాన్‌తో జరిగిన ఒక మ్యాచ్‌ని మాత్రం డ్రాగా ముగించింది.
న్యూజిలాండ్‌తో ఇటీవల నేపియర్ వేదికగా జరిగిన తొలి వన్డేలో 3 ఓవర్లు బౌలింగ్ చేసిన కేదార్ జాదవ్ 17 పరుగులిచ్చి ఒక వికెట్ మాత్రమే పడగొట్టాడు. ఆ మ్యాచ్‌లో ఓపెనర్ శిఖర్ ధావన్ (75 నాటౌట్), కెప్టెన్ విరాట్ కోహ్లీ (45) నిలకడగా ఆడటంతో156 పరుగుల లక్ష్యాన్ని భారత్ 34.5 ఓవర్లలోనే ఛేదించేసింది. దీంతో.. కేదార్ జాదవ్‌కి బ్యాటింగ్ అవకాశం దక్కలేదు.